cyanic-selkie/wikianc huggingface dataset:
নাগাতো প্রদেশ
ডান|থাম্ব|313x313পিক্সেল| জাপানের মানচিত্রে অন্যান্য প্রদেশের সাথে নাগাতো প্রদেশ প্রদর্শিত হয়েছে (১৮৬৮) হাইলাইট করা হয়েছে নাগাতো প্রদেশ (長門国) হচ্ছে জাপানের একটি প্রাক্তন প্রদেশ। প্রদেশটিকে প্রায়ই চোশু (長州) বা চোশু ডোমেন বলা হতো। প্রদেশটি জাপানের বৃহত্তম দ্বীপ হোনশুর সর্ব পশ্চিম প্রান্তে অবস্থিত ছিল।  প্রাক্তন নাগাতো প্রদেশের অন্তর্ভুক্ত অঞ্চলটি বর্তমান কালে চুউগোকু অঞ্চলের ইয়ামাগুচি প্রশাসনিক অঞ্চলে অবস্থিত।  নাগাতো প্রদেশের সাথে প্রাক্তন ইওয়ামি প্রদেশ এবং সুউ প্রদেশের সীমানা ছিল। এগুলোর মধ্যে ইওয়ামি ছিল নাগাতোর পূর্ব-উত্তর প্রান্তে এবং সুউ প্রদেশ এর দক্ষিণ প্রান্তে অবস্থিত ছিল। নাগাতো প্রদেশের অন্যান্য প্রান্ত ছিল সমুদ্র বেষ্টিত।  পরবর্তী কালে নাগাতো প্রদেশ এবং সুউ প্রদেশ একীভূত করা হয়েছিল।
ইতিহাস
যদিও প্রদেশটির প্রাচীন রাজধানী ছিল শিমোনোসেকি, এডো আমলে চোশু হান (জায়গীর বা ডোমেন) এর প্রশাসনিক আসন ছিল। সিকিগাহার যুদ্ধের পূর্বে ও পরে নাগাতো প্রদেশ মরি গোষ্ঠী কর্তৃক শাসিত হতো।
১৮৭১ সালে জাপান সাম্রাজ্যের সাম্রাজ্যীয় ডোমেন বিলুপ্তকরণ এবং মেইজি পুনর্গঠননের মাধ্যমে প্রিফেকচার (হাইহান চিকেন ) প্রতিষ্ঠার পর পরই নাগাতো এবং সুউ প্রদেশ দুটোকে একত্রিত করে বর্তমান কালের ইয়ামাগুচি প্রশাসনিক অঞ্চলে পরিণত করা হয়। যদিও ইয়ামাগুচি প্রশাসনিক অঞ্চলে অন্তর্ভুক্ত হয়েও একই সময়ে প্রদেশটির অস্তিত্ব বিদ্যমান ছিল। উদাহরণস্বরূপ, ১৮৯৪ সালের (ক) জাপান এবং মার্কিন যুক্তরাষ্ট্র এবং (খ) জাপান ও যুক্তরাজ্যের মধ্যে স্বাক্ষরিত হওয়া চুক্তিতে নাগাতো প্রদেশ স্পষ্টভাবে স্বীকৃত।
ঐতিহাসিক ভাবে মেইজি পুনর্গঠননের মাধ্যমে জাপানে গোষ্ঠী শাসনতন্ত্রের উত্থা্নের মাধ্যমে ক্ষমতায় তাদের প্রভাব বেড়ে গেলে এতে নাগাতো প্রদেশ বা চোশু ডোমেনের শক্তিশালী প্রতিনিধিত্ব ছিল। কারণ, জাপান সাম্রাজ্যের প্রভাবশালী ব্যক্তিত্ব ইতো হিরোবুমি, ইয়ামাগাতা আরিতোমো এবং কিডো কইন ছিলেন এই প্রদেশেরই লোক। মেইজি পুনর্গঠননে ভূমিকা পালনের জন্য বিখ্যাত অন্যান্য স্থানীয় নাগরিকদের মধ্যে রয়েছেন ইউশিদা শইন, তাকাসুগি সিনসাকু এবং কুসাকা গেঞ্জুই প্রমুখ।
এই প্রদেশের নামানুসারেই জাপানি যুদ্ধ জাহাজ নাগাতো-র নামকরণ করা হয়েছিল।
ঐতিহাসিক জেলা
বর্তমান ইয়ামাগুচি প্রশাসনিক অঞ্চল তথা প্রাক্তন নাগাতো প্রদেশে সর্ব মোট ৬টি জেলা অন্তর্ভুক্ত ছিল। তবে নাগাতো এবং সুউ প্রদেশ দুটো একত্রিত করে ইয়ামাগুচি প্রশাসনিক অঞ্চল গঠন করার পরে ১৮৯৬ সালের ১ এপ্রিলে আবু জেলা এবং মিশিমা জেলা দুটিকে একীভূত করা হয়। নাগাতো প্রদেশের জেলা গুলো হলো:
বেতমা
বেতমা (Betma) ভারতের মধ্য প্রদেশ রাজ্যের ইন্দোর জেলার একটি নগর পঞ্চায়েত-শাসিত শহর।
ভৌগোলিক উপাত্ত
শহরটির অবস্থানের অক্ষাংশ ও দ্রাঘিমাংশ হল । সমুদ্র সমতল হতে এর গড় উচ্চতা হল ৫৪১ মিটার (১৭৭৪ ফুট)।
জনসংখ্যার উপাত্ত
ভারতের ২০০১ সালের আদমশুমারি অনুসারে বেতমা শহরের জনসংখ্যা হল ১২,৫২৯ জন। এর মধ্যে পুরুষ ৫১% এবং নারী ৪৯%।
এখানে সাক্ষরতার হার ৬৩%। পুরুষদের মধ্যে সাক্ষরতার হার ৭২% এবং নারীদের মধ্যে এই হার ৫৩%। সারা ভারতের সাক্ষরতার হার ৫৯.৫%, তার চাইতে বেতমা এর সাক্ষরতার হার বেশি।
এই শহরের জনসংখ্যার ১৭% হল ৬ বছর বা তার কম বয়সী।
জন শেফার্ড ব্যারন
জন শেফার্ড ব্যারন ওবিই (২৩ জুন ১৯২৫ – ১৫ মে ২০১০) হলেন একজন ব্রিটিশ প্রকৌশলী যিনি এটিএম মেশিন উদ্ভাবন করেন। তার জন্ম ব্রিটিশ শাসিত ভারতের শিলঙে।
শৈশব জীবন
জন অ্যাড্রিয়ান শেফার্ড-ব্যারন ১৯২৫ সালের ২৩ জুন ভারতের মেঘালয়ের শিলং-এর ডাঃ এইচ গর্ডন রবার্টস হাসপাতালে ব্রিটিশ পিতামাতার কাছে জন্মগ্রহণ করেন। তার স্কটিশ পিতা, উইলফ্রেড শেফার্ড-ব্যারন, উত্তরবঙ্গের চট্টগ্রাম বন্দর কমিশনারদের প্রধান প্রকৌশলী ছিলেন, যা তখন ব্রিটিশ সাম্রাজ্যের অংশ ছিল, পরে পোর্ট অব লন্ডন কর্তৃপক্ষের প্রধান প্রকৌশলী, সিভিল ইঞ্জিনিয়ার্স ইনস্টিটিউশনের সভাপতি হওয়ার আগে। তার মা ডরোথি ছিলেন একজন অলিম্পিক টেনিস খেলোয়াড় এবং উইম্বলডন চ্যাম্পিয়নশিপ মহিলা ডাবলস চ্যাম্পিয়ন।
সাগ্রাডা ফামিলিয়া
সাগ্রাডা ফামিলিয়া (পর্তুগীজ:Sagrada Família), হচ্ছে বার্সেলোনার (কাতালোনিয়া) বড় রোমান ক্যাথেলিক চার্চ। অ্যান্টনি গাউদি (১৮৫২-১৯২৬) এর ডিজাইন করেন। যদিও অসম্পূর্ণ তবুও এই চার্চটিকে ইউনেস্কো বিশ্ব ঐতিহ্যবাহী স্থানের মর্যাদা দেয়, এবং ২০১০ সালে নভেম্বর মাসে পোপ বেনেডিক্ট XVI একে ছোট basilica হিসেবে স্বীকৃতি দেন।
ইতিহাস
১৮৭২ সালে ভ্যাটিকান দেখে অনুপ্রানিত হয়ে, জোসেফ মারিয়া বোকবেলা একটা চার্চ তৈরির সিদ্বান্ত নেন। নিজের সম্পদ এবং দানের উপর ভিত্তি করে ১৮৮২ সালে শুরু হয় এর নির্মাণ কাজ। ১৮৮৩ সালে গৌডি এই প্রজেক্টে কাজ করা শুরু করেন এবং যখন মূল স্থপতি ভিলার প্রজেক্ট থেকে অবসর নেন তখন পুরো দায়িত্ব গৌডি নিয়ে পুরো ডিজাইন আমূল বদলে ফেলেন। গৌডি ১৯২৬ সালে যখন মারা যান তখন পুরো প্রজেক্টের ২৫ ভাগের কম শেষ হয়েছিল। প্রজেক্ট যেহেতু ব্যক্তিগত দানের উপর চলতো তাই এর নির্মাণকাজও চলে খুব ধীরে সুস্থে। আবার এর মাঝে শুরু হয় স্পেনে গৃহযুদ্ধ, ফলে নতুন করে ১৯৪০ সালে নির্মাণ কাজ শুরু হয়। গৃহযুদ্ধের সময়ে গৌডির মডেল এবং ডিজাইনের অনেকটুকু ধ্বংস হয়ে যা্য়। বর্তমানের এর নির্মাণ কাজ চলছে খন্ডিত পুনর্গঠিত ডিজাইনের উপর তার সাথে যুক্ত হয়েছে আধুনিক ধারণা। সাগ্রাডা ফামিলিয়া সম্পর্কে সমালোচক রেইনার বলেন, পুরো শিল্পকলার ইতিহাসে এরকম কোনো চার্চ বিল্ডিং পাওয়া সম্ভবত অসম্ভব। অন্যদিকে Paul Goldberger বলেন 'মধ্য যুগের পরে গথিক স্থাপত্যের সবচেয়ে অভাবনীয় প্রদর্শন।
তুহফাত উল মুজাহিদিন
তুহফাত উল মুজাহিদীন ফি বাদি আখবার আল বুরতাগালিয়িন' (আরবি: تحفة المجاهدين في بعض الأخبار البرتغاليين ) যা "তুহফাতুল মুজাহিদিন" নামেও পরিচিত, হলো মারাক্কার এবং মাপ্পিলা মুসলমানদের সংগ্রাম নিয়ে লিখিত যাইনুদ্দিন মাখদুম র. এর একটি ঐতিহাসিক রচনা। এতে ১৬ শতকে মারাক্কার, মাপিলা মুসলিম, মালাবার অঞ্চল, দক্ষিণ কানারা ও পর্তুগিজ ঔপনিবেশিক বিষয়ে ঐতিহাসিক লেখা আছে। এটি কেরালা সম্পর্কে প্রথম ঐতিহাসিক রচনা, যা একজন কেরালাই দ্বারা রচিত। বইটিতে মালাবার উপকূলে পর্তুগিজদের ঔপনিবেশিক প্রচেষ্টার বিরুদ্ধে ১৪৯৮ থেকে ১৫৮৩ সাল পর্যন্ত কালিকটের জামোরিনের পাশাপাশি কুঞ্জলি মারাক্করের নৌবাহিনীর প্রতিরোধের বর্ণনা রয়েছে। সেই যুগের কালানুক্রমিক ঘটনার পাশাপাশি বইটিতে ঘটনাবলী বিশ্লেষণের পাশাপাশি তৎকালীন মানুষের জীবনধারা, রীতিনীতি ও প্রচলিত পারিবারিক কাঠামোরও বর্ণনা রয়েছে।
প্রতিস্থাস্থলী
প্রতিস্থাস্থলী আচার্য বিদ্যাসাগর দ্বারা শুরু একটি মেয়েশিশু স্কুল। স্কুলের মধ্যে কর্মক্ষম হয় জব্বলপুর, ডোঙ্গরগড়, রামটেক, Paporaji এবং ইন্দোর মধ্যে ভারত।
মাতারবাড়ী ইউনিয়ন
মাতারবাড়ী বাংলাদেশের কক্সবাজার জেলার অন্তর্গত মহেশখালী উপজেলার একটি ইউনিয়ন।
আয়তন
মাতারবাড়ী ইউনিয়নের আয়তন ৬৫৩২ একর (২৬.৪৩ বর্গ কিলোমিটার)।
জনসংখ্যা
২০১১ সালের পরিসংখ্যান অনুযায়ী মাতারবাড়ী ইউনিয়নের লোকসংখ্যা ৩৬,৩০৯ জন। এর মধ্যে পুরুষ ১৯,০৯০ জন এবং মহিলা ১৭,২১৯ জন।
প্রশাসনিক কাঠামো
মাতারবাড়ী ইউনিয়ন মহেশখালী উপজেলার আওতাধীন ১নং ইউনিয়ন পরিষদ। এ ইউনিয়নের প্রশাসনিক কার্যক্রম মহেশখালী থানার আওতাধীন। এ ইউনিয়ন জাতীয় সংসদের ২৯৫নং নির্বাচনী এলাকা কক্সবাজার-২ এর অংশ। এ ইউনিয়নের গ্রামগুলো হল:
শিক্ষা ব্যবস্থা
মাতারবাড়ী ইউনিয়নের সাক্ষরতার হার ৭২.৯০%। এ ইউনিয়নে রয়েছে:
যোগাযোগ ব্যবস্থা
মাতারবাড়ী ইউনিয়নে যোগাযোগের প্রধান সড়ক হল মহেশখালী-বদরখালী-মাতারবাড়ী সড়ক। প্রধান যোগাযোগ মাধ্যম ট্যাক্সি বা রিক্সা। এছাড়া নৌপথেও এ ইউনিয়নে যোগাযোগ ব্যবস্থা রয়েছে।
খাল ও নদী
মাতারবাড়ী ইউনিয়নের পূর্ব দিকে কোহেলিয়া নদী, উত্তর দিকে উজানটিয়া নদী এবং দক্ষিণ দিকে ধলঘাট ইউনিয়ন ও পশ্চিম দিকে রয়েছে বঙ্গোপসাগর। এছাড়া ইউনিয়নের মধ্য দিয়ে প্রবাহিত হচ্ছে রাঙ্গাখালী খাল।
হাট-বাজার
মাতারবাড়ী ইউনিয়নের প্রধান প্রধান হাট/বাজারগুলো হল নতুন বাজার, পুরান বাজার এবং মগডেইল বাজার, বাংলা বাজার, শান্তি বাজার, আলতাফ হোসেন মার্কেট, আনছার মার্কেট।
মোহনার বেচী
সৈনিক আপুইয়া (বৈজ্ঞানিক নাম: Oryzias melastigma; ইংরেজি: Estuarine Ricefish) হচ্ছে Adrianichthyidae পরিবারের Oryzias গণের একটি স্বাদুপানির মাছ।
বিস্তৃতি
এই মাছ পাকিস্তান, ভারত, বাংলাদেশ, মায়ানমার, ইন্দোনেশিয়া, মালয়েশিয়া, এমনকি নেপালেও পাওয়া যায়।
বাংলাদেশে বর্তমান অবস্থা এবং সংরক্ষণ
আইইউসিএন বাংলাদেশ (২০০০) এর লাল তালিকা অনুযায়ী এই প্রজাতিটি স্কম্পর্কে বাংলাদেশে উপাত্তের অভাবের কথা উল্লেখ করা হয়েছে।
ছুচিয়াং নদী
ইংরেজিতে পার্ল রিভার উল্লেখ করতে পারে:
সম্প্রদায় এবং প্রশাসনিক বিভাগ
যুক্তরাষ্ট্রের মধ্যে:
ফালু কুরিরেন
ফালু কুরিরেন একটি হল সুইডিশ স্থানীয় সংবাদপত্র, যা বনিয়ার গ্রুপের সহযোগী ডালারনাস টিডনিংগার কর্তৃক সুইডেনের দালারনার ফালুনে   প্রকাশিত হয়।
ইতিহাস এবং প্রোফাইল
ফালু কুরিরেন ১৮৯৪ সালে ওয়াল্ডেমার স্কারস্টেট দ্বারা প্রতিষ্ঠিত হয়েছিল কাগজটির সদর দফতর ফালুনে এবং এর স্বতন্ত্র উদারপন্থী রাজনৈতিক অবস্থান রয়েছে। এটি ট্যাবলয়েড ফর্ম্যাটে প্রকাশিত হয়। ২০০৮ সালে এটি মিটমিডিয়া দ্বারা অধিগ্রহণ করা হয়েছিল এবং পুরোপুরি সংস্থাটির মালিকানাধীন।
ফালু কুরিরেন ১৯৯৬ সালে ২৯,৪০০ অনুলিপি বিক্রি করেছিল।
জ্যাক্যুলিন বার্টন
'''জ্যাক্যুলিন কে. বার্টন''' (জন্ম: ৭ মে, ১৯৫২) দীর্ঘদিন ধরে ডিএনএ নিয়ে গবেষণা করা মার্কিন রসায়নবিদ। ডাবল-স্ট্যান্ডার্ড ডিএনএতে কী করে আড়াআড়িভাবে ইলেকট্রন বহন করানো যায়, সে বিষয়েই তার গবেষণা। ডিএনএ’র ক্ষতি হলে তা মেরামত কিংবা পুনঃস্থাপনের ক্ষেত্রে তার পদ্ধতিটি অনেক কার্যকর। এ গবেষণা করেই বিশ্বব্যাপী সেরা বিজ্ঞানীদের তালিকায় যুক্ত হয়েছেন তিনি। ২০০২ সালে প্রকাশিত ডিসকভার সাময়িকীর সেরা ৫০ গুরুত্বপূর্ণ নারী বিজ্ঞানীর তালিকায় দ্বিতীয় স্থানে আছেন জ্যাক্যুলিনের নাম।
ব্যক্তিগত জীবন
১৯৫২ সালের ৭ মে যুক্তরাষ্ট্রের নিউইয়র্ক সিটিতে জন্ম জ্যাক্যুলিন বার্টনের। পুরো নাম জ্যাক্যুলিন কে বার্টন। বার্নার্ড কলেজ থেকে স্নাতক এবং কলাম্বিয়া বিশ্ববিদ্যালয় থেকে স্নাতকোত্তর ও পিএইচডি ডিগ্রি অর্জন করেন। ক্যালটেকে তিনি আরেক রসায়ন গবেষক পিটার ডেরভানকে বিয়ে করেন। এলিজাবেথ নামে তাদের এক কন্যা আছে।
পুরস্কার ও সম্মান
thumb|200px|বার্টনে (ডানদিক থেকে তৃতীয়) [[হোয়াইট হাউস থেকে ন্যাশনাল মেডেল অফ সায়েন্স গ্রহণ করছেন ২০১১ সালে।]]
শানাহান সানিটোয়া
শানাহান সানিটোয়া (জন্মঃ ২৬শে জুলাই, ১৯৮৯) একজন ট্র্যাক ও ফিল্ড স্প্রিন্ট দৌড়বীর যিনি আমেরিকান সামোয়ার হয়ে আন্তর্জাতিক প্রতিযোগিতায় অংশগ্রহণ করেন।
বেইজিং-এ অনুষ্ঠিত ২০০৮ গ্রীষ্মকালীন অলিম্পিকে তিনি আমেরিকান সামোয়ার প্রতিনিধিত্ব করেন। তিনি ১০০ মিটার হিটে অষ্টম হয়ে প্রতিযোগিতা শেষ করেন। তিনি ১২.৬০ সেকেন্ড সময়ে দৌড় শেষ করেন।
টোপ
টোপ ভারতীয় বাঙালি ঔপন্যাসিক, প্রবন্ধকার ও ছোটগল্প লেখক নারায়ণ গঙ্গোপাধ্যায় রচিত একটি অসামান্য ছোটগল্প। তাঁর রচিত ছোটগল্পগুলির মধ্যে সবথেকে বিখ্যাত হল টোপ। এই ছোটগল্পের মাধ্যমে নারায়ণ গঙ্গোপাধ্যায় মানুষের চরিত্রের অন্ধকার দিকগুলো তুলে ধরেছেন অত্যন্ত মুনশিয়ানায়। তাঁর সাহিত্যজীবনের শুরুর দিকেই রচিত এই ছোটগল্প তাঁকে বাংলা সাহিত্যের জগতে খ্যাতি এনে দিয়েছিল। চলচ্চিত্রের জগতে বহু ব্যবহৃত ফ্ল্যাশব্যাক রীতিতে রচিত টোপ গল্পের মধ্যে সুদক্ষ শৈলীতে জনৈক মধ্যবিত্ত বুদ্ধিজীবীর আত্মকেন্দ্রিক সতর্কতা এবং বিবেকদংশনের দোলাচলতা একদিকে, অন্যদিকে কাঞ্চনগরী এবং প্রতাপদম্ভী এক অভিজাত পুরুষের দানবিক নির্মমতার রূঢ়, বাস্তবসম্মত চিত্রায়ণ করা হয়েছে। প্রথম থেকে অনেকদূর অবধি একটা আলতাে পরিহাসের মাধ্যমে কুণ্ঠিত আত্মসমালােচক ভীতে লেখক গল্পটিকে টেনে নিয়ে গেছেন। গল্পের শেষে আর লঘুতরল সেই পরিহাস মর্জিটুকুর অস্তিত্ব নেই। আত্মসমালােচনা তখন প্রায় এক ধরনের অনুক্ত অথচ তীব্র আত্মধিক্কারের রূপ ধরেছে বলা চলে।
সারসংক্ষেপ
উত্তর বাংলার তরাই অঞ্চলের ঘন জালে ঘেরা একটি জমিদারী এস্টেট – রামগড়। তার মালিক রাজাবাহাদুর বলে পরিচিত এন. আর. চৌধুরীর সঙ্গে (গল্পের কথক) এক মধ্যবিত্ত বুদ্ধিজীবীর আলাপ, এবং ক্রমে ক্রমে ঘনিষ্ঠতা হয় বস্তুতপক্ষে, মনিব-মােসাহেব ধরনের যেন একটা সম্পর্ক গড়ে ওঠে তাদের ভিতরে – যদিচ, আপাতভাবে তা বন্ধুত্বের মােড়কেই বাধা!
এই হলাে এ-গল্পের পটভূমিকা। এ-হেন রাজাসাহেবের আমন্ত্রণে তার জমিদারীতে কথক আমন্ত্রিত হলেন শিকার দেখতে। প্রভূত আদর-আপ্যায়নের মধ্যেও অহংকারী এই ভূম্যধিকারীর চরিত্রের আরাে নানা অন্ধকার তার সামনে উদ্ঘাটিত হতে থাকে। অন্যদিকে বেশ কয়েক রাত জঙ্গলে কাটানাের পরেও শিকার বলতে গেলে মেলে না কিছুই। সেই ‘ব্যর্থতা’ রাজাসাহেবের সামন্ততান্ত্রিক অহমিকাকে প্রবলভাবে আহত করে তােলে এবং তিনি কথা’ দেন যে, নায়কের অরণ্যবাসের শেষরাত্রে একটা অত্যাশ্চর্য শিকারের ঘটনার প্রত্যক্ষদর্শী হবেনই গল্পের কথক ।
শিকারের বিলি-ব্যবস্থা হলাে সত্যিই অভিনব ভাবে। রাজাসাহেবের হান্টিং বাংলােটা চারশাে ফিট খাড়াই পাহাড়ের ওপরে। তার পিছন দিকে একটা কাঠের ঝুলবারান্দার মতাে লম্বা পাটাতন থেকে নিশুতি রাতের স্তব্ধ অন্ধকারের মধ্যে একজোড়া কপিকলের সাহায্যে সাদা পুঁটলিতে জড়ানাে কি যেন একটা নিচের নদীর পাড়ে, জলের ধারে নামিয়ে দেওয়া হলাে। দীর্ঘসময় কাটবার পর হঠাৎ স্তব্ধতা ভাঙে গুলির আওয়াজে – রাজাবাহাদুরের অমােঘ রাইফেলের বুলেট গিয়ে বিধেছে ঐ পুঁটলিবাঁধা ‘টোপ’-এর লােভে আসা বিশাল রয়্যাল বেল টাইগারের কপালে। ঠিক সেই মুহূর্তে মরণাহত ব্যাঘ্রের গর্জনের ভয়াল ধ্বনির মধ্য থেকেও ভেসে এল চারশাে ফিট ওপরে ঐ ঝুলন্ত মাচান অবধি একটি শিশুর অস্ফুট গােঙানির আওয়াজ। বিমূঢ় হয়ে, ও কিসের আওয়াজ, বাঘের জন্য কেমন ‘টোপ’ নামিয়ে দেওয়া হয়েছিল সেই প্রশ্ন শুধােতেই ‘রাজা’ এন. আর. চৌধুরীর বন্দুকের নল স্পর্শ করে কাহিনী কথকের মধ্যবিত্ত বুকের দুর্বল ছাতি আর তার কানে আসে চুপ করে থাকার জন্য প্রচণ্ড এক ধমক।
ব্যাখ্যা
‘টোপ’ – বিষয়ভাবনা ও রােমাঞ্চকর ঘটনার চমৎকারিত্বে সকলকে আকৃষ্ট করেছে। এ গল্পের কাহিনী উপস্থাপনায় গল্পের কথক, শিকার-বিলাসী রাজা-বাহাদুর ও গহন অরণ্যের ভয়াল পরিবেশ একটি অদৃশ্য সূত্রে আবদ্ধ। কাহিনীটি বিশেষ বড় না হলেও, ঘটনার অভাবনীয়তায় ও বর্ণনায় সৌকর্যে সংহত ও দৃঢ়পিনদ্ধ রূপ পেয়েছে।
টোপ গল্পের নাম ব্যঞ্জনাধর্মী ও সবিশেষ মর্মান্তিক। রাজা বাহাদুরের শখ হােল শিকার। আর সে শিকারের জন্য, ছাগশিশু নয়, একটি জীবন্ত মানব-শিশুকে ব্যবহার করার মধ্যে যে অমানবিক নিষ্ঠুর মানসিকতার পরিচয় পাওয়া যায়, তা ভয়ঙ্কর। বাঘ শিকারের জন্য এই হিংস্রতম আয়ােজন কোন সুস্থ স্বাভাবিক মানুষের পক্ষে সম্ভব কিনা তা ভাববার বিষয়। কিন্তু সত্য অনেক সময় কল্পনার চেয়েও অদ্ভুত হয়।
গল্পটিতে লেখক মধ্যযুগীয় সামন্ততান্ত্রিক সমাজের রাজা-বাদশা-জমিদারদের বিকৃত খেয়ালি চরিত্রের পরিচয় পাওয়া যায়। আরণ্য পরিবেশ ও ভাবমণ্ডল সৃষ্টিতে যে বর্ণনার সাহায্য নেওয়া হয়েছে তা অসাধারণ শিল্পপ্রতিভার স্বাক্ষর। গল্পটি লেখকের অসাধারণ শক্তিমত্তার এক উজ্জ্বল দৃষ্টান্ত।
অন্যান্য মাধ্যমে
রেডিও মির্চির অডিও স্টোরি সিরিজ সানডে সাসপেন্সে 'টোপ' গল্পটিকে অডিওস্টোরি রূপ প্রদান করা হয়েছে।
পরিচালক বুদ্ধদেব দাশগুপ্ত 'টোপ' অবলম্বনে 'টোপ' নামে ২০১৭ সালে একটি চলচ্চিত্র নির্মাণ করেন।
হারিস আয়াজ
হারিস আয়াজ (জন্ম ১৬ অক্টোবর ১৯৭৫) একজন পাকিস্তানি প্রথম-শ্রেণীর ক্রিকেটার যিনি পাবলিক ওয়ার্কস ডিপার্টমেন্ট এবং করাচির পক্ষে হয়ে খেলেন। ২০১২-১২ মৌসুমে ফয়সাল ব্যাংক টি-টোয়েন্টি কাপে করাচি জেব্রাস দলের প্রতিনিধিত্ব করেছিলেন। ১৯৯৮/৯৯ মৌসুমে করাচিতে হায়দ্রাবাদের বিপক্ষে শহীদ ইকবালের ৮ম উইকেটে ব্যাট করতে নেমে ২০৩ রানের জুটি গড়ে  লিস্ট এ ক্রিকেট বিশ্ব রেকর্ড গড়েন।
মহিলা বিগ ব্যাশ লিগ
মহিলা বিগ ব্যাশ লিগ (WBBL নামে পরিচিত এবং, স্পনসরশিপের কারণে, ওয়েবার WBBL) হল অস্ট্রেলিয়ান মহিলাদের ঘরোয়া টি-টোয়েন্টি ক্রিকেট প্রতিযোগিতা।
ইতিহাস
২০১৪ সালের প্রথম দিকে, ইন্ডিয়ান প্রিমিয়ার লিগের ফ্র্যাঞ্চাইজি মডেলের উপর ভিত্তি করে একটি আন্তর্জাতিক মহিলা টি-টোয়েন্টি প্রতিযোগিতার গঠন ঘোষণা করা হয়েছিল।
আকর্ষি কাশ্যপ
আকর্ষি কাশ্যপ (জন্ম ২৪শে আগস্ট ২০০১) একজন ভারতীয় ব্যাডমিন্টন খেলোয়াড়। তিনি ২০১৮ এশিয়ান গেমসে ভারতীয় দলের অংশ হওয়ার জন্য নির্বাচিত হয়েছিলেন। তিনি ভারতের জাতীয় মহিলা দলের অংশ ছিলেন যেটি ২০১৯ দক্ষিণ এশিয়ান গেমসে স্বর্ণপদক জিতেছিল।
প্রারম্ভিক জীবন, প্রশিক্ষণ এবং ঘরোয়া ফলাফল
আকর্ষি কাশ্যপ ২০০১ সালের ২৪শে আগস্ট ছত্তিশগড়ের ভিলাইতে জন্মগ্রহণ করেন। তার বাবা সঞ্জীব কাশ্যপ একজন চর্মরোগ বিশেষজ্ঞ এবং তার মা অমিতা কাশ্যপ। শ্রেয়শ নামে তার একটি ছোট ভাই আছে। আকর্ষি দিল্লি পাবলিক স্কুল, রাজনন্দগাঁও, ছত্তিশগড় থেকে পড়াশোনা করেছেন। তার বাবাই তাকে তার ফিটনেস এবং শারীরিক প্রশিক্ষণ উন্নত করতে উত্সাহিত করেছিলেন। তিনি শেঠ দুর্গ জেলার শেঠ সুগ্ন চাঁদ কলেজ থেকে স্নাতক করছেন।
২০০৯ সালে দুর্গের রবিশঙ্কর স্টেডিয়ামে কোচ সঞ্জয় মিশ্রের অধীনে ব্যাডমিন্টন খেলা শুরু করেন আকর্ষি। তিনি স্টিল কোম্পানি ভিলাইয়ের ব্যাডমিন্টন কোর্টে একাই প্রশিক্ষণ নিতেন স্থানীয় খেলোয়াড়দের সাথে । কাশ্যপের প্রথম জয় ছিল ২০১৪ সালের ২৪শে আগস্ট তামিলনাড়ুত্র শিবকাশীতে অল ইন্ডিয়া র‌্যাঙ্কিং টুর্নামেন্টে। তিনি নভেম্বর ২০১৫ এ বিশাখাপত্তনমে জাতীয় খেতাব জিতেছিলেন।
বিডাব্লিউএফ আন্তর্জাতিক চ্যালেঞ্জ/সিরিজ (১ট শিরোপা, ২টি রানার্স আপ)
মহিলাদের একক
বিলাসপুর বিমানবন্দর
বিলাস দেবী কেবত বিমানবন্দর নামে পরিচিত বিলাসপুর বিমানবন্দর ভারতের ছত্তিসগড় রাজ্যের বিলাপুরের দশ কিলোমিটার (৬.২ মাইল) দক্ষিণে চক্রভট্টে অবস্থিত। এটি ভারতীয় বিমানবন্দর কর্তৃপক্ষের মালিকানাধীন। বায়ুদূত ১৯৮০-এর দশকে বিমানবন্দরটি থেকে  ভোপাল ও দিল্লিতে উড়ান পরিষেবা সরবরাহ করত। বিমানবন্দর থেকে ২০২১ সালে পুনরায় বাণিজ্যিক নির্ধারিত উড়ান চালু হয়।
ইতিহাস
বিলাসপুর বিমানবন্দরটি ২০২১ সালের ২৭ জানুয়ারি বাণিজ্যিক উড়ান পরিচালনা (৩সি ভিএফআর বিভাগে ৭২ আসনের বিমান) করার জন্য ডিরেক্টর জেনারেল অব সিভিল এভিয়েশন (ভারত) এর বাণিজ্যিক অনুমোদন (লাইসেন্স) লাভ করে।  কেন্দ্রীয় নাগরিক বিমান পরিবহন মন্ত্রী, হরদীপ সিংহ পুরী ২০২১ সালের ২ ফেব্রুয়ারি ঘোষণা করেন যে বিলাসপুর বিমানবন্দর থেকে প্রয়াগরাজ, দিল্লি, ভোপাল, জব্বলপুরে বাণিজ্যিক উড়ান পরিষেবা ২০২১ সালের ১ মার্চ থেকে চালু হবে।
পরিকাঠামো
বিমানক্ষেত্রটির উচ্চতা সমুদ্রপৃষ্ঠ থেকে ২৭৬ মিটার।
১৭/৩৫ রানওয়েটি উভয় প্রান্তে বাঁক প্যাড সহ ১,৫৩৫ মিটার দীর্ঘ এবং ৩০ মিটার প্রশস্ত। রানওয়েটি একটি ৬৩০ মিটার দীর্ঘ ট্যাক্সিওয়ের দ্বারা একটি ছোট হেলিপ্যাড সহ অ্যাপ্রোনের সাথে সংযুক্ত রয়েছে।
অনির্দিষ্ট কালের জন্য ধর্মঘট
রাঘবেন্দ্র রাও ভবন নামে পরিচিত সিটি টাউনহলে বিলাসপুরে বিমান সংযোগের দাবিতে কেন্দ্রীয় ও রাজ্য সরকারের বিরুদ্ধে প্রতিবাদ করার জন্য ২০১৯ সালের ২৬ শে অক্টোবর স্থানীয় কয়েকজন অনির্দিষ্টকালের ধর্মঘট শুরু করে। তাদের দাবীসমূহ: বিলাসপুরে একটি পূর্ণাঙ্গ ৪সি বিমানবন্দর গঠন করা উচিত; দিল্লি, মুম্বই, বেঙ্গালুরুের মতো মেট্রো শহরসমূহের সাথে উড়ান সংযোগ; বিলাসপুর বিমানবন্দরে বড় আকারের বিমানের অবতরণ ও উড্ডয়নের জন্য বিমানবন্দরের রানওয়ে সম্প্রসারণ করা।
বিলাসপুর বিমানবন্দরটি ৩সি কার্যক্রমের জন্য চালু করা হয় এবং জব্বলপুর ও এলাহাবাদ হয়ে দিল্লি যাওয়ার জন্য ২০২১ সালের মার্চ মাসে সাপ্তাহিক ৪X উড়ান পরিষেবা শুরু হয়। বিলাসপুর জেলার স্থানীয় বাসিন্দারা বিমানবন্দরকে ৩সি থেকে ৪সি বিভাগে উন্নীত করার জন্য ধর্মঘট অব্যাহত রেখেছেন।
ফাইমোসিস
যখন পুরুষের শিশ্ন শেষভাগের চামড়ার ফুটা (শিশ্নাগ্রত্বক) এত ছোট থাকে যে, সেটাকে শিশ্নের মাথার উপর (শিশ্নমুণ্ড) টানা যায় না, তাকে মুদারোগ বলে।। ইরেকশনের সময় তরুণ বা প্রাপ্তবয়স্কে ব্যথার সৃষ্টি হতে পারে কিন্তু অন্যসময় ব্যথাবোধ হয় না। যারা মুদারোগে আক্রান্ত হয়, তাদের শিশ্নাগ্রপ্রদাহ (balanitis) ও অন্যান্য জটিলতায় আক্রান্ত হওয়ার ব্যাপক ঝুঁকি থাকে।
অল্প বয়সী শিশুতে, এটি খুব সাধারণ যে শিশ্নাগ্রত্বককে টেনে পিছনে নেওয়া যায় না। ৯০ শতাংশ শিশুর ক্ষেত্রে এই অক্ষমতা সাত বছর বয়সে এবং ৯৯ শতাংশ ক্ষেত্রে এই অক্ষমতা ১৬ বছর বয়সী শিশুতে দেখা গিয়েছে। অনেক সময় শিশ্নাগ্র প্রদাহ অথবা বেলেন্টিস জেরোটিকা অবলিটারেনের দরুণ ক্ষতের সৃষ্টি হয়, যার ফলে ফাইমোসিস সৃষ্টি হতে পারে। এটি খুব সহজে শনাক্ত করা হয়, যদি শিশ্নাগ্রত্বকের সম্মুখভাগে ক্ষত দেখা যায়।
ইতিহাস
কিছু সুত্র অনুসারে ফ্রান্সের ষোড়শ লুইসের ফাইমোসিস ছিল, ফলে বিবাহের সাত বছর পরেও তিনি তার স্ত্রীকে গর্ভাধান করতে অসমর্থ ছিলেন। এর ফলে অপারেশনের ফলে তার এই সমস্যার সমাধান করা যায়। যদিও এই বিষয়টি সত্য কিনা তা নিয়ে বিতর্ক আছে।
১৮৮১ সালে যুক্তরাষ্ট্রের রাষ্ট্রপতি জেমস গার্ফিল্ড; চার্লস গুইতেও কর্তৃক হত্যার শিকার হন। গুইতেওর ময়নাতদন্ত করে দেখা গিয়েছে যে, তার ফাইমোসিস ছিল। সেইসময় অনুমান করা হয়েছিল, ফাইমোসিস থাকার দরুণই গুইতেওর হত্যাকাণ্ডের মানসিকতা গড়ে উঠেছে।
শুদ্ধোধন
শুদ্ধোধন (সংস্কৃত: शुद्धोधन) ছিলেন বৌদ্ধধর্মের প্রবর্তক গৌতম বুদ্ধের পিতা। তিনি শাক্য প্রজাতন্ত্রের নির্বাচিত প্রধান ছিলেন।
সিদ্ধার্থ গৌতমের জন্ম
শুদ্ধধোনের প্রথম পুত্র সিদ্ধার্থ গৌতমের জন্মের সময় বা সপ্তম দিনে মায়াদেবীর জীবনাবসান হয়। শুদ্ধোধন শিশুর জন্মের পঞ্চম দিনে তার নামকরণের জন্য আটজন ব্রাহ্মণকে আমন্ত্রণ জানালে তারা শিশুর নাম রাখেন সিদ্ধার্থ অর্থাৎ যিনি সিদ্ধিলাভ করেছেন। এই সময় পর্বতদেশ থেকে আগত অসিত নাম একজন সাধু নবজাত শিশুকে দেখে ভবিষ্যদ্বাণী করেন যে এই শিশু পরবর্তীকালে একজন রাজচক্রবর্তী অথবা একজন সিদ্ধ সাধক হবেন।  একমাত্র সর্বকনিষ্ঠ আমন্ত্রিত ব্রাহ্মণ কৌণ্ডিন্য স্পষ্টভাবে উল্লেখ করেন যে, এই শিশু পরবর্তীকালে সংসার ত্যাগ করে বুদ্ধত্ব লাভ করবেন।  কৌণ্ডিন্যের এই বক্তব্যে সন্ত্রস্ত শুদ্ধোধন সিদ্ধার্থের জীবন বিলাসিতায় পরিপূর্ণ করে বহিঃজগতের সমস্ত দুঃখ কষ্ট থেকে তাকে দূরে রাখার ব্যবস্থা করেন। ষোলো বছর বয়সে সিদ্ধার্থকে সংসারের প্রতি মনোযোগী করার জন্য শুদ্ধোধন তাকে কোলিয় গণের সুন্দরী কন্যা যশোধরার সাথে বিবাহ দেন ও রাহুল নামক এক পুত্রসন্তানের জন্ম দেন। সিদ্ধার্থ তার জীবনের প্রথম উনত্রিশ বছর রাজপুত্র হিসেবে অতিবাহিত করেন। বৌদ্ধ পুঁথিগুলি অনুসারে পিতা শুদ্ধোধন তার জীবনে বিলাসিতার সমস্ত রকম ব্যবস্থা করা সত্ত্বেও সিদ্ধার্থ বস্তুগত ঐশ্বর্য্য যে জীবনের লক্ষ্য হতে পারে না, তা উপলব্ধি করেন।
পরবর্তী জীবন
সিদ্ধার্থ গৌতম উনত্রিশ বছর বয়সে সংসার ত্যাগ করলে বিষাদগ্রস্ত শুদ্ধোধন তাকে খোঁজার বহু চেষ্টা করেন। সিদ্ধার্থ গৌতমের বুদ্ধত্ব লাভের এক বছর পরে শুদ্ধোধন তার পুত্রকে কপিলাবস্তু শহরে আমন্ত্রণ জানান। শুদ্ধোধনের নির্দেশমতো সিদ্ধার্থের বাল্যবন্ধু কলুদায়ী তাকে পিতৃরাজ্যে নিয়ে যাওয়ার ব্যবস্থা করেন। তিন বছর পরে রোহিণী নদীর জলের অংশ নিয়ে শাক্যদের সাথে কোলীয় গণের একটি বিবাদ উপস্থিত হলে গৌতম বুদ্ধ সেই বিবাদের মীমাংসা করেন। এর কয়েকদিনের মধ্যে শুদ্ধোধন মৃত্যুর সময় উপস্থিত হলে গৌতম বুদ্ধ তার মৃত্যুশয্যায় তাকে ধর্মশিক্ষা প্রদান করেন।
বেতুল
বেতুল (Betul) ভারতের মধ্য প্রদেশ রাজ্যের বেতুল জেলার একটি শহর ও পৌরসভা এলাকা।
ভৌগোলিক উপাত্ত
শহরটির অবস্থানের অক্ষাংশ ও দ্রাঘিমাংশ হল । সমুদ্র সমতল হতে এর গড় উচ্চতা হল ৬৫৮ মিটার (২১৫৮ ফুট)।
জনসংখ্যার উপাত্ত
ভারতের ২০০১ সালের আদমশুমারি অনুসারে বেতুল শহরের জনসংখ্যা হল ৮৩,২৮৭ জন। এর মধ্যে পুরুষ ৫২% এবং নারী ৪৮%।
এখানে সাক্ষরতার হার ৭৬%। পুরুষদের মধ্যে সাক্ষরতার হার ৮১% এবং নারীদের মধ্যে এই হার ৭১%। সারা ভারতের সাক্ষরতার হার ৫৯.৫%, তার চাইতে বেতুল এর সাক্ষরতার হার বেশি।
এই শহরের জনসংখ্যার ১৩% হল ৬ বছর বা তার কম বয়সী।
জর্জ লোহম্যান
জর্জ আলফ্রেড লোহম্যান (George Lohmann; জন্ম: ২ জুন, ১৮৬৫ - মৃত্যু: ১ ডিসেম্বর, ১৯০১) কেনসিংটনে জন্মগ্রহণকারী বিখ্যাত ইংরেজ আন্তর্জাতিক ক্রিকেট তারকা ছিলেন। তাকে সর্বকালের সেরা বোলারদের অন্যতম হিসেবে গণ্য করা হয়ে থাকে। পরিসংখ্যানগতভাবে সমগ্র খেলোয়াড়ী জীবনে সর্বনিম্ন টেস্ট বোলিং গড়ের রেকর্ড তিনি ধারণ করে আছেন যারা কমপক্ষে পনের উইকেট লাভ করেছেন। আইসিসি রেটিং প্রথায় বোলার হিসেবে দ্বিতীয় সর্বোচ্চ স্থানে অবস্থান করে আছেন জর্জ লোহম্যান। এছাড়াও তিনি টেস্ট ক্রিকেটের ইতিহাসে প্রতি উইকেট লাভে সবচেয়ে কম বল প্রদানের রেকর্ডও তার দখলে রয়েছে।
কাউন্টি ক্রিকেট
১৮৮৪ সালে প্রথম-শ্রেণীর ক্রিকেটে সারে দলের হয়ে দশটি খেলায় অংশ নেন। বোলিংয়ে তিনি অল্প সাফল্য লাভ করলেও ব্যাটিংয়ে পারদর্শীতা লাভ না করায় তাকে দলের নিয়মিত সদস্যরূপে রাখা হয়নি। কিন্তু পরের বছর তার কৌশলের ঘাটতি পরিলক্ষিত হয়নি। তিনি শুধু যে সারের শীর্ষস্থানীয় বোলার ছিলেন না তা নয়, বরং ১৪২ উইকেট নিয়ে প্রথম-শ্রেণীর ক্রিকেটে শীর্ষস্থানীয় উইকেটলাভকারী বোলার ছিলেন। এছাড়াও, উদীয়মান ব্যাটসম্যান হিসেবে ৫৭১ রান সংগ্রহ করেন। ১৮৮৫ সালেও লোহম্যান তার ধারাবাহিকতা অক্ষুণ্ন রাখেন। আনুষ্ঠানিকভাবে প্রবর্তিত কাউন্টি চ্যাম্পিয়নশীপের উদ্বোধনী আসরে সারের দলীয় সঙ্গী জন শার্পের সাথে অবিস্মরণীয় জুটি গড়ে দলের প্রথম শিরোপা জয়ে প্রভূতঃ ভূমিকা রেখেছিলেন। তবে, দলে উইকেট লাভে সক্ষম বোলারদের উপযোগী থাকায় বিকল্প বোলারের তেমন প্রয়োজন পড়তো না। প্রায়শঃই তার দাপটে ম্রিয়মাণ অবস্থায় থাকতে হতো জন শার্পকে।
আন্তর্জাতিক ক্রিকেট
১৮৮৫ সালে অস্ট্রেলিয়ার বিপক্ষে তার টেস্ট ক্রিকেটে অভিষেক ঘটে। ওল্ড ট্রাফোর্ডে এক উইকেট, লর্ডসে কোন উইকেট লাভ না করা স্বত্ত্বেও প্রথম-শ্রেণীর ক্রিকেটে চমৎকার ক্রীড়াশৈলীর দরুণ ওভালে অনুষ্ঠিত শেষ টেস্টেও তাকে রাখা হয়। ঐ টেস্টে লোহম্যান নিজেকে সেরা বোলার হিসেবে মেলে ধরেন। প্রথম ইনিংসে ৩৬ রানে ৭ ও ৬৮ রানে ৫ উইকেট সর্বসাকুল্যে ১০৪ রানে ১২ উইকেট লাভ করেন ও অ্যাশেজ সিরিজের অন্যতম জয় পায়। পুনরায় প্রথম-শ্রেণীর ক্রিকেটে শীর্ষস্থানীয় উইকেট সংগ্রহকারী হিসেবে আলফ্রেড শ’য়ের ইংল্যান্ড দলের অন্যতম সদস্যরূপে অস্ট্রেলিয়া সফরের সুযোগ লাভ করেন।
দক্ষিণ আফ্রিকা গমন
১৮৯৫-৯৬ মৌসুমে ইংরেজ দলের সাথে দক্ষিণ আফ্রিকা গমন করেন তিনি। সফরকারী ঐ দলটি মূলতঃ মাইনর কাউন্টি কিংবা ক্লাব ক্রিকেটের সেরা খেলোয়াড়দের নিয়ে গঠন করা হয়েছিল। তন্মধ্যে, দলের খুব কমসংখ্যক খেলোয়াড়ই প্রথম-শ্রেণীর ক্রিকেটের সাথে যুক্ত ছিলেন। পরবর্তীকালে ঐ খেলাগুলো টেস্টের মর্যাদাপ্রাপ্ত হয়। ফেব্রুয়ারি, ১৮৯৬ সালে পোর্ট এলিজাবেথে অনুষ্ঠিত টেস্টে জর্জ লোহম্যানের ৭/৩৮ ও ৮/৭ বোলিংয়ের কল্যাণে সফরকারীরা খুব সহজেই ২৮৮ রানে বড় ব্যবধানে জয় তুলে নেয়। লোহম্যান হ্যাট্রিক করেছিলেন। মার্চ, ১৮৯৬ সালে জোহেন্সবার্গের ২য় টেস্ট ও কেপটাউনের ৩য় টেস্টেও তিনি তার বোলিংয়ের দাপট অব্যাহত রাখেন। ৯/২৮, ৩/৪৩ এবং ৭/৪২ ও ১/৪৫ পেয়েছিলেন।
খেলার ধরন
তিনি মিডিয়াম পেস বোলিংয়ে সিদ্ধহস্তের অধিকারী ছিলেন। সেরা ব্যাটসম্যানদের বিপক্ষে লোহম্যান তার সেরা বোলিং প্রদর্শনসহ বিভিন্ন ধরনের পেস বোলিং করতেন। স্লিপ ফিল্ডার হিসেবে তিনি কাউন্টি ক্রিকেটে মারমুখী ব্যাটসম্যানরূপে ১৮৮৭ সালে সারে দলের হয়ে ২৫ রান গড়ে দু’টি শতক করেছেন। সবচেয়ে কম টেস্ট খেলে তিনি ১০০ উইকেট লাভ করেন। এরজন্য তিনি মাত্র ১৬ টেস্ট খেলেন। ১৮৮৯ সালে উইজডেন ক্রিকেটার্স অ্যালমেনাক কর্তৃক লোহম্যানকে বর্ষসেরা ক্রিকেটারের মর্যাদায় অভিষিক্ত করা হয়। প্রকৃতপক্ষে ঐ সময় বর্ষসেরা ছয়জন বোলার হিসেবে মনোনীত করা হতো।
চট্টগ্রাম-১৩
চট্টগ্রাম-১৩ হল বাংলাদেশের জাতীয় সংসদের ৩০০টি নির্বাচনী এলাকার একটি। এটি চট্টগ্রাম জেলায় অবস্থিত জাতীয় সংসদের ২৯০নং আসন।
সীমানা
চট্টগ্রাম-১৩ আসনটি চট্টগ্রাম জেলার আনোয়ারা উপজেলা এবং কর্ণফুলি উপজেলা নিয়ে গঠিত।
১৯৯০-এর দশকে নির্বাচন
১৯৯৬ সালের সাধারণ নির্বাচনে অলি আহমেদ দুইটি আসনে দাড়ান: চট্টগ্রাম-১৩ ও চট্টগ্রাম-১৪। সবগুলি আসনে জয়ী হবার পর, তিনি চট্টগ্রাম-১৪ আসনকে প্রতিনিধিত্ব করার জন্য বেছে নেন; এর ফলে অন্য আসনে উপনির্বাচন অনুষ্ঠিত হয়। ১৯৯৬ সালের সেপ্টেম্বরের উপ-নির্বাচনে বিএনপির মমতাজ বেগম নির্বাচিত হন।
জিনজিয়াং ইকনোমিক ডেইলি
জিনজিয়াং ইকনোমিক ডেইলি গণপ্রজাতন্ত্রী চীনের জিনজিয়াং স্বায়ত্তশাসিত অঞ্চলে প্রকাশিত একটি রাষ্ট্রীয় দৈনিক পত্রিকা। এটি শুধুমাত্র চীনা ভাষায় প্রকাশিত হয়। এটি চীনের অন্যতম গতিশীল সংবাদপত্র হিসাবে বিবেচিত হয়।
জিনজিয়াং অর্থনৈতিক দৈনিকের জন্য দায়ী বিভাগটি কিরগিজস্তান (২০০৬ থেকে) এবং কাজাখস্তানে (২০০৯ থেকে ) বিদেশী চীনাদের জন্য সংবাদপত্র প্রকাশ করে।
উত্তর সাইপ্রাস জাতীয় ফুটবল দল
উত্তর সাইপ্রাস জাতীয় ফুটবল দল (Kuzey Kıbrıs Millî Futbol Takımı, Northern Cyprus national football team) হচ্ছে আন্তর্জাতিক ফুটবলে উত্তর সাইপ্রাসের প্রতিনিধিত্বকারী পুরুষদের জাতীয় দল, যার সকল কার্যক্রম উত্তর সাইপ্রাসের ফুটবলের সর্বোচ্চ নিয়ন্ত্রক সংস্থা সাইপ্রাস তুর্কি ফুটবল অ্যাসোসিয়েশন দ্বারা নিয়ন্ত্রিত হয়। এই দলটি এপর্যন্ত ফুটবলের সর্বোচ্চ সংস্থা ফিফার এবং তাদের আঞ্চলিক সংস্থা উয়েফার সদস্যপদ লাভ করতে পারেনি। ১৯৬২ সালে, উত্তর সাইপ্রাস প্রথমবারের মতো আন্তর্জাতিক খেলায় অংশগ্রহণ করেছে; উক্ত ম্যাচে উত্তর সাইপ্রাস তুর্কি সাইপ্রিয়ট হিসেবে তুরস্কের কাছে ৫–০ গোলের ব্যবধানে পরাজিত হয়েছে।
২০,০০০ ধারণক্ষমতাবিশিষ্ট নিকোশিয়া আতাতুর্ক স্টেডিয়ামে এই দলটি তাদের সকল হোম ম্যাচ আয়োজন করে থাকে। বর্তমানে এই দলের ম্যানেজারের দায়িত্ব পালন করছেন বুলঁত আয়তাচ।
শার্লক হোমস (সাউন্ডট্র্যাক)
শার্লক হোমস: অরিজিনাল মোশন পিকচার সাউন্ডট্র্যাক হলো গাই রিচি পরিচালিত, রবার্ট ডাউনি জুনিয়র এবং জ্যুড ল অভিনীত ২০০৯ সালের চলচ্চিত্রের একই নামের সাউন্ডট্র্যাক অ্যালবাম।
পটভূমি
পরিচালক গাই রিচি সম্পাদনার সময় অস্থায়ী সঙ্গীত হিসেবে হান্স জিমারের দ্য ডার্ক নাইট চলচ্চিত্রের সাউন্ডট্র্যাকটি ব্যবহার করেন। জিমার খুশি হন যখন রিচি তাকে স্কোর করতে বলেন, কিন্তু তাকে সম্পূর্ণ ভিন্ন কিছু করতে বলা হয়। জিমার রিচির কাছে তার স্কোরটিকে দ্য পোগস (রোমানিয়ান বাদকদলে যোগদানকারী) শব্দ হিসেবে বর্ণনা করেন। বাদ্যযন্ত্রের জন্য সুরকার হ্যান্স জিমার একটি ব্যাঞ্জো, সিম্বালোম, স্কুইকি বেহালা, একটি "ভাঙা পাব পিয়ানো" এবং এক্সপেরিবাসের মতো অন্যান্য অপ্রচলিত যন্ত্র ব্যবহার করেন।
প্রথমত, জিমারের কাছে তার নিজস্ব পিয়ানো ছিল। কিন্তু তিনি দেখতে পান যে, এটি তার লক্ষ্য পূরণ করছে না। এর সুর সহজভাবে বেসুরো শোনায়। তিনি তার সহকারীকে তার জন্য একটি ভাঙা পিয়ানো খুঁজে বের করতে বলেন। তারা প্রথম যে পিয়ানোটি খুঁজে পায় তা এড়িয়ে যাওয়া হয়, কারণ এটি স্পষ্টতই পছন্দ করার মতো ছিল এবং এটার যত্ন নেওয়া হয়েছিল। কিন্তু দ্বিতীয় যে পিয়ানোটি তারা খুঁজে পান সেটিই তারা শার্লক হোমসের প্রযোজনায় ব্যবহার করেন। জিমার বলেন, "আমরা এক রবিবারে 20th Century Fox's-এর আন্ডারগ্রাউন্ড কার পার্ক ভাড়া নিয়েছিলাম এবং পিয়ানো দিয়ে জঘন্য কাজ করেছিলাম।"
উত্তর সাইপ্রাস জাতীয় ফুটবল দল
র‌্যাঙ্কিং
ফিফার সদস্যপদ না থাকার ফলে ফিফা বিশ্ব র‌্যাঙ্কিংয়ে উত্তর সাইপ্রাসের কোন স্থান নেই। অন্যদিকে, বিশ্ব ফুটবল এলো রেটিংয়ে উত্তর সাইপ্রাসের সর্বোচ্চ অবস্থান হচ্ছে ৮৮তম (যা তারা ১৯৬২ সালে অর্জন করেছিল) এবং সর্বনিম্ন অবস্থান হচ্ছে ১১৩। নিম্নে বর্তমানে বিশ্ব ফুটবল এলো রেটিংয়ে অবস্থান উল্লেখ করা হলো:
শার্লক হোমস (সাউন্ডট্র্যাক)
পটভূমি
ফিল্মের বক্সিং দৃশ্যে দ্য ডাবলিনার্সের " রকি রোড টু ডাবলিন "-এর একটি সংস্করণও রয়েছে, যা এই অ্যালবামে অন্তর্ভুক্ত করা হয়নি।
গার্ডিয়ানস অফ দ্য গ্যালাক্সি ভলিউম ৩
গার্ডিয়ানস অফ দ্য গ্যালাক্সি ভলিউম ৩ একটি মার্কিন সুপারহিরো চলচ্চিত্র। যা মার্ভেল কমিক্স সুপারহিরো দল গার্ডিয়ানস অফ দ্য গ্যালাক্সির উপর ভিত্তি করে নির্মিত। মার্ভেল স্টুডিও দ্বারা প্রযোজিত এবং ওয়াল্ট ডিজনি স্টুডিওস মোশন পিকচার্স দ্বারা বিতরণ করা হয়েছে। এটি গার্ডিয়ানস অফ দ্য গ্যালাক্সি (২০১৪) এবং গার্ডিয়ানস অফ দ্য গ্যালাক্সি ভলিউমের সিক্যুয়াল হতে চলেছে। মার্ভেল সিনেমাটিক ইউনিভার্সের ৩২ তম ছবি। চলচ্চিত্রটি জেমস গান লিখেছেন এবং পরিচালনা করেছেন এবং এতে ক্রিস প্র্যাট, জো সালডানা, ডেভ বাউটিস্তা, ভিন ডিজেল, ব্র্যাডলি কুপার, কারেন গিলান, পম ক্লেমেন্টিফ, এলিজাবেথ ডেবিকি, শন গান, সিলভেস্টার স্ট্যালোন এবং উইল পোল্টারকে সমন্বিত একটি দল অভিনয় করেছেন। গার্ডিয়ানস অফ দ্য গ্যালাক্সি ভলিউম ৩ এমসিইউ-এর চতুর্থ ধাপের অংশ হিসাবে ৫ মে, ২০২৩-এ মার্কিন যুক্তরাষ্ট্রে মুক্তি পায়।
গান ২০১৪ সালের নভেম্বরে বলেছিলেন যে তৃতীয় চলচ্চিত্রের জন্য তার প্রাথমিক ধারণা ছিল, এবং এপ্রিল ২০১৭ সালে লেখা ও পরিচালনায় ফিরে আসার ঘোষণা দেন। টুইটারে বিতর্কিত পোস্টের পুনরুত্থানের পর ডিজনি জুলাই ২০১৮ সালে তাকে চলচ্চিত্র থেকে বরখাস্ত করে, কিন্তু স্টুডিওটি তার পথ উল্টে দেয় । যে অক্টোবরের মধ্যে এবং তাকে পুনর্বহাল. গানের প্রত্যাবর্তন ২০১৯ সালের মার্চ মাসে জনসমক্ষে প্রকাশ করা হয়েছিল, গান তার ফিল্ম দ্য সুইসাইড স্কোয়াড (২০২১) এবং এর স্পিন-অফ সিরিজ পিসমেকার (২০২২) এর প্রথম সিজনের কাজ শেষ করার পরে প্রযোজনা আবার শুরু হয়েছিল। ২০২১ সালের নভেম্বরে জর্জিয়ার আটলান্টার ট্রিলিথ স্টুডিওতে চিত্রগ্রহণ শুরু হয়েছিল এবং মে ২০২২ পর্যন্ত চলেছিল।
গার্ডিয়ানস অফ দ্য গ্যালাক্সি ভলিউম। 3 ডিজনিল্যান্ড প্যারিসে ২২ এপ্রিল, ২০২৩-এ প্রিমিয়ার হয়েছিল এবং MCU-এর পাঁচ ধাপের অংশ হিসাবে ৫ মে, ২০২৩-এ মার্কিন যুক্তরাষ্ট্রে মুক্তি পায়। এটি সমালোচকদের কাছ থেকে ইতিবাচক পর্যালোচনা পেয়েছে এবং বিশ্বব্যাপী $660 মিলিয়নেরও বেশি আয় করেছে, যা ২০২৩ সালের তৃতীয়-সর্বোচ্চ আয়কারী চলচ্চিত্র হয়ে উঠেছে ।
অভিনয় শিল্পী
পূর্ববর্তী গার্ডিয়ান ফিল্ম এবং/অথবা দ্য গার্ডিয়ানস অফ দ্য গ্যালাক্সি হলিডে স্পেশাল (2022) থেকে তাদের নিজ নিজ ভূমিকার পুনর্বিন্যাস করা হচ্ছে আয়েশার চরিত্রে এলিজাবেথ ডেবিকি, সোনার হাই প্রিস্টেস এবং সার্বভৌম জনগণের নেতা যারা অ্যাডাম ওয়ারলক অভিভাবকদের ধ্বংস করার জন্য তৈরি করেছিলেন;  মাইকেল রোজেনবাউম মার্টিনেক্সের চরিত্রে , একজন উচ্চ র্যাভ্যাজার;  ব্রোকার হিসেবে ক্রিস্টোফার ফেয়ারব্যাঙ্ক ;  স্টিফেন ব্ল্যাকহার্ট এবং রেট মিলার স্টিমি এবং বিজারমিকিটোকোলোকের ভূমিকায়, নহোয়ারের দুই নাগরিক;  গ্রেগ হেনরি কুইলের দাদা জেসন হিসাবে;  এবং মাইকেল রুকার Yondu Udonta চরিত্রে ।  মারিয়া বাকালোভা হলিডে স্পেশাল থেকে কসমো হিসাবে তার কণ্ঠস্বর এবং গতি ক্যাপচারের ভূমিকা পুনরুদ্ধার করেন ,  গার্ডিয়ানদের একজন সদস্য যিনি একজন বুদ্ধিমান কুকুর যে সোভিয়েত ইউনিয়নের দ্বারা মহাকাশে পাঠানোর পর মানসিক ক্ষমতার বিকাশ ঘটায় ।  গান কসমোর লিঙ্গ পুরুষ থেকে পরিবর্তন করে, যেমনটি কমিক্সে চিত্রিত হয়েছে, ফিল্মের জন্য নারীতে, চরিত্রটির মূল অনুপ্রেরণা, লাইকা , একটি সোভিয়েত মহাকাশ কুকুর, যিনি মহাকাশে প্রথম প্রাণীদের একজন হয়েছিলেন।. কসমো শারীরিকভাবে কুকুর অভিনেতা স্লেট দ্বারা চিত্রিত হয়েছিল,  হলিডে স্পেশালের জন্যও তা করার পরে ,  এবং এর আগে প্রথম দুটি গার্ডিয়ান চলচ্চিত্রে কুকুর অভিনেতা ফ্রেড দ্বারা চিত্রিত হয়েছিল।  তারা স্ট্রং (যিনি ডিজনি+ সিরিজ লোকিতে মিস মিনিটসে কণ্ঠ দিয়েছেন ) মেনফ্রেমে কণ্ঠ দিয়েছেন , যিনি পূর্বে মাইলি সাইরাস কণ্ঠ দিয়েছিলেন ভলিউম । 2 _  জ্যারেড গোর ক্রুগারের জন্য মোশন ক্যাপচার প্রদান করেন, একজন রাভাগার যিনি যাদুবিদ্যার ক্ষমতা রাখেন।
অসীম চৌধুরী কণ্ঠ দিয়েছেন টিফস, একটি নৃতাত্ত্বিক ওয়ালরাস; মিকেলা হুভার (যিনি প্রথম ছবিতে নোভা প্রাইমের সহকারীর ভূমিকায় অভিনয় করেছিলেন) কণ্ঠ দিয়েছেন ফ্লোর, একটি নৃতাত্ত্বিক খরগোশ;  ড্যানিয়েলা মেলচিওর উরা হিসেবে আবির্ভূত হন,  অর্গোকর্পের অভ্যর্থনাকারী;  মরিয়ম শোর এবং নিকো সান্তোস যথাক্রমে রেকর্ডার ভিম এবং রেকর্ডার থিয়েল হিসাবে উপস্থিত হন,  উচ্চ বিবর্তনবাদীদের বৈজ্ঞানিকভাবে মননশীল হেনম্যান;  জেনিফার হল্যান্ড প্রশাসক কোল হিসেবে উপস্থিত হন,  অর্গোকর্পের একজন নিরাপত্তা কর্মী;  কাই জেন ফাইলা হিসেবে আবির্ভূত হয়, উচ্চ বিবর্তনবাদীদের একজন এলিয়েন শিশু বন্দি;  জুডি গ্রিয়ার (যিনি প্রথম দুটি অ্যান্ট-ম্যান চলচ্চিত্রে ম্যাগি ল্যাং চরিত্রে অভিনয় করেছিলেন) ওয়ার পিগকে কণ্ঠ দিয়েছেন, হাই ইভোল্যুশনারির জন্য কাজ করা সাইবোর্গ পিগ;  রেইনাল্ডো ফ্যাবেরলে বেহেমথ নামে একটি সাইবোর্গ পাখির কণ্ঠ দিয়েছেন যিনি উচ্চ বিবর্তনের জন্যও কাজ করেন;  ডি ব্র্যাডলি বেকার ব্লার্পের কণ্ঠ দিয়েছেন,  একটি লোমশ এফ'সাকি যেটি একটি নামহীন রাভাগারের পোষা প্রাণী;  এবং ডেন ডিলিগ্রো কাউন্টার-আর্থে একজন অক্টোপাস ড্রাগ ডিলার হিসেবে আবির্ভূত হন (অনস্যাভরি অক্টোপাস হিসেবে স্বীকৃতি)।  ছবিতে ক্যামিওদের মধ্যে রয়েছে গ্রিডলমপ এবং লয়েড কাউফম্যানPhlektik চরিত্রে পিট ডেভিডসন, উচ্চ বিবর্তনবাদীর সৃষ্টি,  এবং উচ্চ বিবর্তনের একটি পরীক্ষা ল্যাম্বশ্যাঙ্কের কণ্ঠে লেখক ও পরিচালক জেমস গান ।
মুক্তি
গার্ডিয়ানস অফ দ্য গ্যালাক্সি ভলিউম ৩ এর ওয়ার্ল্ড প্রিমিয়ার ছিল ডিজনিল্যান্ড প্যারিসে ২২ এপ্রিল ২০২৩,  এবং এর উত্তর আমেরিকার প্রিমিয়ার হলিউড, ক্যালিফোর্নিয়ার ডলবি থিয়েটারে ২৭ এপ্রিল অনুষ্ঠিত হয়। ছবিটি সহ বেশ কয়েকটি দেশে মুক্তি পায়। ইউনাইটেড কিংডম ৩ মার্কিন যুক্তরাষ্ট্রে  মে  যে তারিখ এটি MCU এর পাঁচ ধাপের অংশ। এটি 3D, আইম্যাক্স, ডলবি সিনেমা, 4ডিএক্স এবং স্ক্রিনএক্সতে মুক্তি পায় ।
ডিজনি ফিল্মটির ৬০০ টিরও বেশি অনন্য সংস্করণ প্রেক্ষাগৃহে প্রকাশ করেছে, যার মধ্যে পরিবর্তনশীল আকৃতির অনুপাত সহ একটি সংস্করণ রয়েছে । ফিল্মটির পঁয়তাল্লিশ মিনিট ফ্ল্যাট 1.85:1 অ্যাসপেক্ট রেশিওতে উপস্থাপিত হয়েছিল, বাকি ফিল্মটি 2.39:1 লেটারবক্সযুক্ত অ্যাসপেক্ট রেশিওতে।
বক্স অফিস
মার্কিন যুক্তরাষ্ট্র এবং কানাডায়, গার্ডিয়ানস অফ দ্য গ্যালাক্সি ভলিউম। 3 এর উদ্বোধনী সপ্তাহান্তে 4,450টি থিয়েটার থেকে প্রায় $110 মিলিয়ন আয় করবে বলে অনুমান করা হয়েছিল।  ফিল্মটি তার প্রথম দিনে $48.2 মিলিয়ন আয় করেছে,  বৃহস্পতিবার রাতের পূর্বরূপ থেকে $17.5 মিলিয়ন। এটি $118.4 মিলিয়নের সাথে আত্মপ্রকাশ করে, বক্স অফিসে শীর্ষে।  এর দ্বিতীয় সপ্তাহান্তে, গার্ডিয়ানস অফ দ্য গ্যালাক্সি ভলিউম 3 $62 মিলিয়নের সাথে বক্স অফিসে শীর্ষস্থান ধরে রেখেছে, এটির প্রথম সপ্তাহান্ত থেকে 48% পতন এবং মার্ভেল সিনেমাটিক ইউনিভার্সের যেকোনো সিক্যুয়েলের সেরা দ্বিতীয়-সপ্তাহান্তের হোল্ড, এবং ফ্র্যাঞ্চাইজির সাম্প্রতিক রিলিজগুলির তুলনায় উল্লেখযোগ্যভাবে ছোট দ্বিতীয়-সপ্তাহান্তের পতন, যার মধ্যে রয়েছে অ্যান্ট-ম্যান এবং ওয়াস্প: কোয়ান্টুম্যানিয়া ( 70%), থর: লাভ অ্যান্ড থান্ডার (68%), এবং ডক্টর স্ট্রেঞ্জ ইন দ্য মাল্টিভার্স অফ ম্যাডনেস (67%)।  ফিল্মটি তার তৃতীয় সপ্তাহান্তে $32 মিলিয়ন উপার্জন করে, ভিন ডিজেল অভিনীত আরেকটি চলচ্চিত্র ফাস্ট এক্স দ্বারা অপসারিত হয়।
মার্কিন যুক্তরাষ্ট্র এবং কানাডার বাইরে, ছবিটি তার প্রথম সপ্তাহান্তে $168.1 মিলিয়ন আয় করেছে।  দ্বিতীয় সপ্তাহান্তে, ফিল্মটি শুরুর সপ্তাহান্ত থেকে 40% কমে $92 মিলিয়ন আয় করেছে। সর্বোচ্চ আয়কারী অঞ্চলগুলি ছিল চীন ($58.4 মিলিয়ন), যুক্তরাজ্য ($29.6 মিলিয়ন), মেক্সিকো ($24.8 মিলিয়ন), দক্ষিণ কোরিয়া ($22.1 মিলিয়ন), এবং ফ্রান্স ($18.3 মিলিয়ন)।
গুগল সাইটস
গুগল সাইটস হল একটি কাঠামোবদ্ধ উইকি এবং ওয়েব পেজ তৈরির টুল যা গুগল দ্বারা প্রস্তাব করা বিনামূল্যের ওয়েব-ভিত্তিক গুগল ডক্স এডিটর স্যুটের অংশ হিসেবে অন্তর্ভুক্ত। পরিষেবাটিতে গুগল ডক্স, গুগল শীট, গুগল স্লাইডস, গুগল অঙ্কন, গুগল ফর্ম এবং গুগল কিপ অন্তর্ভুক্ত রয়েছে। গুগল সাইটস শুধুমাত্র একটি ওয়েব অ্যাপ্লিকেশন হিসাবে উপলব্ধ৷ অ্যাপটি ব্যবহারকারীদের রিয়েল-টাইমে অন্যান্য ব্যবহারকারীদের সাথে সহযোগিতা করার সময় অনলাইনে ফাইল তৈরি এবং সম্পাদনা করতে দেয়।
ইতিহাস
গুগল সাইটস জটস্পট হিসাবে শুরু হয়েছিল, একটি সফটওয়্যার কোম্পানির নাম এবং একমাত্র পণ্য যা এন্টারপ্রাইজ সামাজিক সফটওয়্যার অফার করে। এটি প্রধানত ছোট আকারের এবং মাঝারি আকারের ব্যবসার লক্ষ্যবস্তু ছিল। কোম্পানিটি জো ক্রাউস এবং এক্সাইটের সহ-প্রতিষ্ঠাতা গ্রাহাম স্পেন্সার দ্বারা প্রতিষ্ঠিত হয়েছিল।
২০০৬ সালের ফেব্রুয়ারিতে জটস্পট বিজনেস ২.০ - এর "নেক্সট নেট ২৫"-এর অংশ হিসাবে মনোনীত হয়েছিল এবং ২০০৬ সালের মে মাসে এটি ইনফোওয়ার্ল্ডের ১৫ টি স্টার্ট-আপের মধ্যে একটি হিসাবে সম্মানিত হয়েছিল। ২০০৬ সালের অক্টোবরে গুগল জটস্পট অধিগ্রহণ করে। গুগল ২০০৭ সালে গুগল পেজ ক্রিয়েটর (গুগল পেজস নামেও পরিচিত) ব্যবহার করে তৈরি ওয়েবপৃষ্ঠাগুলির দীর্ঘায়িত ডেটা স্থানান্তরের ঘোষণা দেয়। ২৮শে ফেব্রুয়ারী ২০০৮-এ, জটস্পট প্রযুক্তি ব্যবহার করে গুগল সাইটগুলি উন্মোচন করা হয়েছিল। পরিষেবাটি বিনামূল্যে ছিল কিন্তু ব্যবহারকারীদের একটি ডোমেইন নাম প্রয়োজন ছিল যা গুগল ১০ডলারে অফার করেছিল। তবে ২১শে মে ২০০৮ তারিখ থেকে গুগল সাইটস গুগল অ্যাপস থেকে আলাদাভাবে এবং কোনও ডোমেইনের প্রয়োজন ছাড়াই বিনামূল্যে উপলব্ধ হয়েছিল।
২০১৬ সালের জুনে গুগল ক্লাসিক গুগল সাইটস থেকে পরিবর্তনের সময়সূচীসহ গুগল সাইটস প্ল্যাটফর্মের একটি সম্পূর্ণ পুনর্নির্মাণের প্রবর্তন করে, যার নাম নতুন গুগল সাইটস।  নতুন গুগল সাইটস জটস্পট প্রযুক্তি ব্যবহার করে না।
আগস্ট ২০২০-এ নতুন গুগল সাইটস ওয়েবসাইট তৈরির জন্য পূর্বনির্ধারিত বিকল্প হয়ে ওঠে। আর ২০২১ সালের নভেম্বরে ক্লাসিক গুগল সাইটস দিয়ে তৈরি সমস্ত ওয়েবসাইট আর্কাইভ করা হয়েছিল।
সেন্সরশিপ
২০০৯ সালে একটি তুরস্কের আঞ্চলিক আদালতের রায়ের পর, গুগল সাইটগুলিতে হোস্ট করা সমস্ত পৃষ্ঠা তুরস্কে ব্লক করা হয়েছিল। অভিযোগ করা হয়েছিল যে, একটি পৃষ্ঠায় তুরস্কের প্রতিষ্ঠাতা মোস্তফা কামাল আতাতুর্ককে অপমান করা হয়েছে৷ ২০১২ সালে, ইউরোপীয় মানবাধিকার আদালত (ইসিএইচআর) মানবাধিকার সম্পর্কিত ইউরোপীয় কনভেনশন (ইলদিরিম বনাম তুরস্ক, ২০১২) এর অনুচ্ছেদ ১০ এর লঙ্ঘনকে অবরোধের রায় দিয়েছে। ২০১৪ সালে অবরোধ তুলে নেওয়া হয়েছিল।
বুরাইয়া কামিল এম.এ মাদ্রাসা
বুরাইয়া কামিল (এম.এ) মাদরাসা সিলেট বিভাগের সুনামগঞ্জ জেলার ছাতক উপজেলার দোলার বাজার ইউনিয়নের বুরাইয়া গ্রামে অবস্থিত। এটা জেলার একমাত্র কামিল স্তরের ইসলামী শিক্ষাপ্রতিষ্ঠান। গ্রামের স্থানীয় পীর, আলেম ও নেতৃস্থানীয় ব্যক্তিবর্গের প্রচেষ্টায় ১৯৬৭ সালে এই মাদ্রাসা প্রতিষ্ঠিত হয়।
অবস্থান
বুরাইয়া কামিল মাদ্রাসা বাংলাদেশের সিলেট বিভাগের সুনামগঞ্জ জেলার ছাতক উপজেলার দোলার বাজার ইউনিয়নের ৫নং ওয়ার্ড বুরাইয়া গ্রামে অবস্থিত।
ইতিহাস ও প্রতিষ্ঠার প্রেক্ষাপট
বুরাইয়া গ্রামের প্রসিদ্ধ ১২জন সুফি-আলেমের মাওলানা নিয়ামত উল্লাহ, পীর মাহমুদ আলী এবং মাওলানা আলতাফুর রহমান অন্যতম ছিলেন। এরা সবাই নিজ গ্রামে মাদ্রাসা প্রতিষ্ঠার স্বপ্ন দেখতেন, একসময় এদের নেতৃত্বে গ্রামের সবাই মাদ্রাসা প্রতিষ্ঠার জন্য উদ্যোগী হয়। পীর মাহমুদ আলী তার মৃত্যুবরণের পূর্বে ১০০০ টাকা এই মাদ্রাসা প্রতিষ্ঠা তহবিলে দান করেন। পরবর্তীতে তার উত্তরসূরী বুরাইয়া গ্রামের অন্যতম আলেম মৌলভী জাফর আলী কলকাতা ও ঢাকা আলিয়া মাদ্রাসার শিক্ষা জীবন শেষ করে ঢাকা সহ দেশের বিভিন্ন স্থানে চাকরি করে অবশেষে বুরাইয়া গ্রামে ফিরে আসেন।
এরপরে কোন এক বৈশাখ মাসের ঝড়ে মসজিদটি লন্ড ভন্ড হয়ে যায়, ফলে বুরাইয়া চিছরাওলী জামে মসজিদে মাদরাসার শিক্ষা কার্যক্রম অস্থায়ীভাবে চালানো হয়। তখন শিক্ষক হিসেবে ছিলেন মাদরাসার প্রতিষ্ঠাতা মৌলভী জাফর আলী ও হাফিজ আলাউদ্দিন । পরবর্তীতে ১৯৬৭ সালে বর্তমান মাদরাসার স্থানে একটি টিনের ঘর তৈরি করা হয় এবং মাদরাসার পূর্ণাঙ্গ কার্যক্রম চালু করা হয়। ঘরটির বেড়া ছিল খড় কোটার এবং বেঞ্চগুলি ছিল বাঁশের। বর্তমানে এটা বুরাইয়া কামিল (এম.এ) মাদরাসা নামে সুপরিচিত।
দাখিল, আলিম, ফাযিল ও কামিল শ্রেণির স্বীকৃতি লাভ
সুনামগঞ্জ জেলার সর্বোচ্চ দ্বীনি বিদ্যাপীঠ বুরাইয়া কামিল (এম.এ) মাদরাসা প্রথমে মসজিদ ভিত্তিক মক্তব হিসেবে চালু করা হলেও ১৯৬৭ সালে এর পূর্ণাঙ্গ কার্যক্রম চালু করা হয়। ১৯৬৮ সালে এ প্রতিষ্ঠানটি বাংলাদেশ সরকারের শিক্ষা মন্ত্রণালয়ের অধীনে দাখিল শ্রেণির স্বীকৃতি লাভ করে। ১৯৭২ সালে আলিম শ্রেণির স্বীকৃতি পেয়ে ক্রমান্বয়ে ১৯৭৮ সালে ফাযিল শ্রেণির স্বীকৃতি লাভ করে। ১৯৯৩ সালে এই মাদরাসা শিক্ষার সর্বোচ্চ স্তর কামিল শ্রেণির পূর্ণ স্বীকৃতি লাভ করে। ১৯৯৩ সাল থেকে অদ্যাবধি হাদিস শরীফের দরস বিতরণ-গ্রহণের ধারা অব্যাহত রয়েছে। ২০০৬ সালে বুরাইয়া কামিল মাদরাসা কে ইসলামী বিশ্ববিদ্যালয়, বাংলাদেশের অধীনে ফাযিলকে ডিগ্রী এবং কামিলকে মাস্টার্সের সমমান প্রদান করা হয়। পরবর্তীতে ২০১৬ সালে বুরাইয়া কামিল মাদরাসা কে  ইসলামি আরবি বিশ্ববিদ্যালয় এর অধীনে অধিভূক্ত করা হয়।
ক্যাম্পাস
বুরাইয়া কামিল মাদরাসা প্রায় ৫ একর জায়গার উপর প্রতিষ্ঠিত সুবিশাল ক্যাম্পাস। মাদারাসায় বর্তমানে রয়েছে ২টি ৪তলা ও ১টি ১তলা বিশিষ্ট একাডেমিক ভবন, ১টি প্রশাসনিক ভবন, বিজ্ঞান বিভাগের জন্য ১টি বিজ্ঞান ভবন, ছাত্রদের জন্য ২টি আবাসিক হল, তাহফিজ বিভাগের জন্য একটি তাহফিজ ভবন, পুরুষদের জন্য ২তলা বিশিষ্ট বিশাল জামে মসজিদ, মহিলাদের নামাযের জন্য ৩তলা বিশিষ্ট মসজিদ এবং একটি সুবিশাল কুতুবখানা/লাইব্রেরী রয়েছে।
শিক্ষার্থী
বুরাইয়া কামিল (এম.এ) মাদরাসায় বর্তমানে ইবতেদায়ী ১ম শ্রেণি থেকে কামিল (হাদিস) শ্রেণি পর্যন্ত প্রায় ১০০০ (এক হাজার) শিক্ষার্থী রয়েছেন।
ছাত্র সংসদ
১৯৭৯ সালে বুরাইয়া কামিল (এম.এ) মাদরাসার ছাত্রদের কল্যাণে মুফতি আব্দুল খালিক এর তত্বাবধানে প্রতিষ্ঠিত হয় ‘ছাত্র ইউনিয়ন‘। ছাত্র কল্যাণে প্রতিষ্ঠিত ছাত্র ইউনিয়ন পরবর্তীতে ছাত্র পরিষদ“ নামকরণ করা হয়। বর্তমানে উহা ‘বাংলাদেশ আনজুমানে তালামীযে ইসলামিয়া ছাত্র সংসদ‘ নামে পরিচিত।
অঙ্গ প্রতিষ্ঠান
০১.	বুরাইয়া একাডেমি ( ইসলামিক কিন্ডারগার্টেন)
০২.	তাহফিজুল কুরআন বিভাগ।
সাংহাই মর্নিং পোস্ট
সাংহাই মর্নিং পোস্ট ( চাইনিজ : 新闻 晨报; পিনইন : শানওয়ান চ্যানবোও) জিফাং ডেইলি সংবাদপত্র গ্রুপ  কর্তৃক ১৯ জানুয়ারি, ১৯৯৯ সাল থেকে প্রকাশিত একটি পত্রিকা।
এই ট্যাবলয়েড পত্রিকার দৈনিক প্রচার প্রায় ৫০০,০০০ অনুলিপি।
সাংহাই মর্নিং পোস্ট নামটি একটি পুরানো সংবাদপত্রের জন্যও ব্যবহৃত হয়েছিল যা বিংশ শতাব্দীর প্রথমার্ধে সাংহাই আন্তর্জাতিক বন্দোবস্তের সময় প্রচারিত হয়েছিল।
নাগরদোলা (চলচ্চিত্র)
নাগরদোলা এটি ১৯৭৯ সালের একটি বাংলাদেশী বাংলা ভাষার চলচ্চিত্র। চলচ্চিত্রটি পরিচালনা করেছেন বিখ্যাত পরিচালক বেলাল আহমেদ। এবং এটিই তার পরিচালিত প্রথম পূর্ণদৈর্ঘ্য চলচ্চিত্র। এই চলচ্চিত্রটিতে উল্লেখযোগ্য চরিত্রগুলোতে অভিনয় করেছেন ফারুক, সুচরিতা, আনোয়ার হোসেন, রোজী সামাদ, টেলিসামাদ ও আরিফুল হক।
বেতুল-বাজার
বেতুল-বাজার (Betul-Bazar) ভারতের মধ্য প্রদেশ রাজ্যের বেতুল জেলার একটি নগর পঞ্চায়েত-শাসিত শহর।
জনসংখ্যার উপাত্ত
ভারতের ২০০১ সালের আদমশুমারি অনুসারে বেতুল-বাজার শহরের জনসংখ্যা হল ৯৬৪৫ জন। এর মধ্যে পুরুষ ৫১% এবং নারী ৪৯%।
এই শহরের জনসংখ্যার ১২% হল ৬ বছর বা তার কম বয়সী।
গ্লাইসিন
গ্লাইসিন (Glycine সংক্ষিপ্ত রূপ Gly or G ) ক্ষুদ্রতম অ্যামিনো অ্যাসিড। এই যৌগ নিউরোট্রান্সমিটার হিসাবেও কাজ করে।
ডক্টর অব লেটার্স
ডক্টর অব লেটার্স (ডি. লিট., লিট. ডি. নামেও পরিচিত) হল একটি একাডেমিক ডিগ্রি। এটি একটি উচ্চতর ডিগ্রি, যা বিভিন্ন দেশে ডক্টর অব ফিলোসোফির (পিএইচ.ডি.) চেয়েও সম্মানজনক ও ডক্টর অব সাইয়েন্স (এসসি.ডি বা ডি.এসসি.) এর সমতুল্য হিসেবে ধরা হয়। মানবিক কার্যে ও সৃজনশীল শিল্পকলা বা মেধায় মৌলিক অবদানের স্বীকৃতি হিসেবে বিভিন্ন দেশের বিশ্ববিদ্যালয় ও পণ্ডিত সমাজ এই ডিগ্রি প্রদান করে থাকে। অর্পণকারীর দরখাস্ত ব্যতীত এই পুরস্কার প্রদান করা হলে, তা সম্মানসূচক ডিগ্রি হিসেবে প্রদান করা হয়।
ব্রিটেন, কমনওয়েলথ ও আয়ারল্যান্ড
যুক্তরাজ্য, অস্ট্রেলিয়া, ভারত ও আয়ারল্যান্ড প্রজাতন্ত্রে ডি.লিট. একটি উচ্চতর ডক্টরেট, এবং তা ডক্টর অব ফিলোসোফি (পিএইচডি) ও ডক্টর অব এডুকেশন (এডি.ডি.) থেকে উচ্চতর। কোন নির্দিষ্ট ক্ষেত্রে বা গবেষণা ও প্রকাশনায় দীর্ঘ রেকর্ডের অবদানের জন্য এই ডিগ্রি প্রদান করা হয়ে থাকে। লিট.ডি. ডিগ্রি সেই সকল প্রার্থীদের প্রদান করা হয়, যাদের প্রকাশিত কাজ ও গবেষণার রেকর্ডে অদ্বিতীয় ও দীর্ঘমেয়াদী প্রভাব লক্ষ্য করা যায়। এই ডিগ্রি প্রদানে বিশ্ববিদ্যালয় পর্ষদ ও বোর্ডের অনুমতি প্রয়োজন ও প্রার্থীদের কোন নির্দিষ্ট ক্ষেত্রে নথিভুক্ত পাণ্ডিত্য দেখাতে হবে।
মার্কিন যুক্তরাষ্ট্র
মার্কিন যুক্তরাষ্ট্রে এটি একটি সম্মানসূচক ডিগ্রি, যা মানবীয় বা সামাজিক কাজে অবদানের জন্য প্রদান করা হয়ে থাকে। ড্রিউ বিশ্ববিদ্যালয়ে ডি.লিট. প্রোগ্রামে এই ডিগ্রি প্রদানের জন্য মনোনীত ব্যক্তিকে স্নাতকে ৩৬ ক্রেডিট আওয়ারসহ স্নাতকোত্তর এবং সফলতার সাথে প্রস্তুতকৃত ও উত্তীর্ণ নয় ক্রেডিটের ডক্টরাল সন্দর্ভ (মোট ৪৫ ঘন্টার) থাকতে হবে।
লেনক্স বাটলার
লেনক্স স্টিফেন বানি বাটলার (Lennox Butler; জন্ম: ৯ ফেব্রুয়ারি, ১৯২৯ - মৃত্যু: ১ সেপ্টেম্বর, ২০০৯) ত্রিনিদাদ ও টোবাগোর পোর্ট অব স্পেনের উডব্রুক এলাকায় জন্মগ্রহণকারী প্রথিতযশা ওয়েস্ট ইন্ডিয়ান আন্তর্জাতিক ক্রিকেটার ছিলেন। ওয়েস্ট ইন্ডিজ ক্রিকেট দলের অন্যতম সদস্য ছিলেন তিনি। ১৯৫৫ সালে সংক্ষিপ্ত সময়ের জন্যে ওয়েস্ট ইন্ডিজের পক্ষে আন্তর্জাতিক ক্রিকেটে অংশগ্রহণ করেছেন।
ঘরোয়া প্রথম-শ্রেণীর ওয়েস্ট ইন্ডিয়ান ক্রিকেটে ত্রিনিদাদ ও টোবাগো দলের প্রতিনিধিত্ব করেন। দলে তিনি মূলতঃ ডানহাতি ফাস্ট-মিডিয়াম বোলার হিসেবে খেলতেন। এছাড়াও, নিচেরসারিতে ডানহাতে ব্যাটিং করতেন লেনক্স বাটলার।
প্রথম-শ্রেণীর ক্রিকেট
১৯৪৮-৪৯ মৌসুম থেকে ১৯৫৫-৫৬ মৌসুম পর্যন্ত লেনক্স বাটলারের প্রথম-শ্রেণীর খেলোয়াড়ী জীবন চলমান ছিল।
আন্তর্জাতিক ক্রিকেট
সমগ্র খেলোয়াড়ী জীবনে একটিমাত্র টেস্টে অংশগ্রহণ করেছেন লেনক্স বাটলার। ১১ এপ্রিল, ১৯৫৫ তারিখে পোর্ট অব স্পেনে সফরকারী অস্ট্রেলিয়া দলের বিপক্ষে টেস্ট ক্রিকেটে অভিষেক ঘটে তার। এটিই তার একমাত্র টেস্টে অংশগ্রহণ ছিল।
প্রস্তুতিমূলক খেলায় সুন্দর ক্রীড়ানৈপুণ্য প্রদর্শনের স্বীকৃতিস্বরূপ পোর্ট অব স্পেনে সফরকারী অস্ট্রেলিয়ার বিপক্ষে সিরিজের দ্বিতীয় টেস্টে অংশগ্রহণের জন্যে মনোনীত হন। তবে, ব্যাটসম্যানদের উপযোগী পিচে তার বোলিং তেমন সুবিধা পায়নি। অস্ট্রেলিয়া ৬০০/৯ তুলে ইনিংস ঘোষণা করে। পরবর্তী টেস্টে তাকে আর দলে রাখা হয়নি।
অবসর
এরপর তিনি আর একটিমাত্র প্রথম-শ্রেণীর ক্রিকেটে অংশ নিয়েছিলেন। পরবর্তী মৌসুমে ঐ খেলাটি ত্রিনিদাদ বনাম ইডব্লিউ সোয়ানটন একাদশের মধ্যে সম্পন্ন হয়েছিল।
১ সেপ্টেম্বর, ২০০৯ তারিখে ৮০ বছর বয়সে অ্যান্টিগুয়ায় লেনক্স বাটলারের দেহাবসান ঘটে।
মারিয়া ত্রিনিদাদ দেল সিদ
alt=মারিয়া ত্রিনিদাদ দেল সিদের একটি মুখচ্ছবি|থাম্ব|মারিয়া ত্রিনিদাদ দেল সিদের একটি ছবি (সময় অজানা)। মারিয়া ত্রিনিদাদ দেল সিদ ( ২০ মে, ১৮৯৯ – ১৯ নভেম্বর, ১৯৯৬) ছিলেন একজন হন্ডুরান লেখিকা, সাংবাদিক এবং নারীবাদী কর্মী। তিনি হন্ডুরাসের নারীদের অধিকার আদায়ের লড়াইয়ের একজন মূল ব্যক্তিত্ব হিসাবে বিবেচিত হয়ে থাকেন।
জীবনী
মারিয়া ত্রিনিদাদ ডেল সিড ১৮৯৯ সালে হন্ডুরাস, ইন্টিবুসি, ম্যাগডালেনায় জন্মগ্রহণ করেছিলেন। তিনি হন্ডুরাস এবং এল সালভাদোর উভয় ক্ষেত্রেই তাঁর প্রাথমিক পড়াশোনা সমাপ্ত করেছিলেন।
১৯১৫ সালে ১৬ বছর বয়সে স্কুলশিক্ষক হওয়ার লক্ষ্য নিয়ে তিনি কোমায়গেলার গার্লস নর্মাল স্কুলে পড়াশোনা শুরু করেছিলেন। তিনি ১৯৮৮ সালে কোস্টারিকাতে অনুষ্ঠিত প্রথম মধ্য আমেরিকান শিক্ষা সম্মেলনে হন্ডুরাসের প্রতিনিধিত্ব করে শিক্ষায় তার সংশ্লিষ্টতা অব্যাহত রেখেছিলেন।
তিনি ১৯৩৪ সালে প্রতিষ্ঠিত হন্ডুরাসের ভূগোল ও ইতিহাস সমিতির (সোসাইটি অফ জিওগ্রাফি অ্যান্ড হিস্ট্রি অফ হন্ডুরাস) মুখপাত্র হিসাবে দায়িত্ব পালন করেছিলেন। তিনি হন্ডুরান আন্তঃআমেরিকান সংস্কৃতি ইনস্টিটিউট, প্যান-আমেরিকান গোলটেবিল, জেলায়া সিয়েরা গ্রুপ, ন্যাশনাল ম্যাজেস্টেরিয়াম এবং উইমেন ইন্টারন্যাশনাল লিগ ফর পিস অ্যান্ড ফ্রিডমের সদস্যও ছিলেন। প্যান-আমেরিকানবাদের প্রবক্তা, তিনি ১৯৪৭ সালে নিউ অরলিন্সের আন্ত-আমেরিকান ইতিহাস কংগ্রেসে এবং প্যান-আমেরিকান ইউনিয়নে হন্ডুরাসের প্রতিনিধিত্ব করেছিলেন।
কামরান মির্জা
কামরান মির্জা, মাঝেমধ্যে কামরান, নামেও ডাকা হয়, (১৫০৯ – ৫ (অথবা ৬) অক্টোবর ১৫৫৭) ছিলেন মুগল সাম্রাজ্যের প্রতিষ্ঠাতা সম্রাট বাবর এর দ্বিতীয় পুত্র এবং প্রথম মুগল সম্রাট। বাবরের স্ত্রী গোলরথ বেগমের সন্তান হিসেবে কামরান মির্জা কাবুলে জন্মগ্রহণ করেন। তিনি বাবরের বড় ছেলে হুমায়ূনের সৎভাই ছিলেন, যিনি মুগল সিংহাসনে অধিষ্ঠিত এবং উত্তরাধিকারী হন কিন্তু তিনি বাবরের তৃতীয় পুত্র আশরাফীর আপন ভাই ছিলেন।
বাবরের রাজত্বকাল
১৫২৫ সালে যখন তার বাবা বাবর উত্তর ভারত জয়লাভ করেন কামরান উত্তর-পশ্চিমাঞ্চলকে সুরক্ষিত করার জন্য কান্দাহারে অবস্থান করেছিলেন। ১৫৩০ সালে তার পিতা মারা গেলে তিনি নবগঠিত সাম্রাজ্যের উত্তরের অংশের দায়িত্বে নিয়েছিলেন। মুঘল ইতিহাসবিদ আবুল ফজল এর মতে বাবরের শেষ ইচ্ছা ছিল হুমায়ূনের উদ্দেশ্যে,  “তোমার ভাইদের বিরুদ্ধে কিছু করো না, যদিও তারা এর যোগ্য নাও হতে পারে”।
হুমায়ূন সাথে দ্বন্দ্ব
১৫৪০ সালের মে মাসে কানৌজের যুদ্ধে শেরশাহ হুমায়ূনকে পরাজিত করেন এবং উত্তর ভারতের নতুন শাসক হিসেবে আবির্ভুত হন। এরপর তিনি হুমায়ূনকে ভারত ছেড়ে যাওয়ার নির্দেশ দেন। হুমায়ুন কাবুলের দিকে ফিরে আসেন কিন্তু কামরান তার ভাইয়ের কাছে শহরটি হস্তান্তর করতে রাজি ছিলেন না। ওই সময়ে কামরান হুমায়ূনের সঙ্গ ত্যাগ করে শের শাহের সাথে গোপন চুক্তিতে অধিক ব্যস্ত ছিলেন। কিন্তু তার সেই প্রচেষ্টা ভেস্তে দেন সম্রাট হুমায়ূনের চির আস্থা-ভাজন বৈরাম খাঁ। বৈরাম খাঁয়ের হাতে বন্দী হন কামরান মির্জা। কিন্তু সম্রাট হুমায়ূন ছিলেন তার ভাইদের প্রতি অত্যন্ত দুর্বল যার জন্য শত্রুর সাথে গোপন চুক্তি করার পরও তিনি কামরান মির্জাকে ক্ষমা করে দেন। যার ফলস্বরূপ কামরান মির্জা আবারো তার সাথে প্রতারণা করে পালিয়ে যোগ দেন শত্রু শিবিরে। সম্রাট হুমায়ূনের জীবন-দশার শেষ দিকে দেখা যায় কামরান মির্জাকে আটক করে অন্ধ করে দেয়ার মত কঠিন সিদ্ধান্ত নিতে। পরবর্তিতে কামরান মির্জাকে পাঠিয়ে দেয়া হয় মক্কার উদ্দেশ্যে।
স্থাপত্য
কামরান এর নির্মিত গুরুত্বপূর্ণ স্থাপত্য কাঠামো একমাত্র পাকিস্তানের লাহোর অবস্থিত। এটি কামরান কি ব্রাদারী নামে পরিচিত। বারা শব্দের অর্থ হলো বার এবং ডার শব্দের অর্থ দরজা। কামরান কি ব্রাদারী ছিল ১২টি দরজার ভবনের সমন্বয়ে তৈরী যেটি গড়ে উঠেছিল রবি নদীর তীরে।
মোহাম্মদ আবদুল মালেক
শহীদ মোহাম্মদ আবদুল মালেক (জন্ম: অজানা - মৃত্যু: ১৯৭১) বাংলাদেশের স্বাধীনতা যুদ্ধের একজন বীর মুক্তিযোদ্ধা। স্বাধীনতা যুদ্ধে তার সাহসিকতার জন্য বাংলাদেশ সরকার তাকে বীর বিক্রম খেতাব প্রদান করে।
জন্ম ও ব্যক্তিজীবন
মো. আবদুল মালেকের জন্ম কুমিল্লা জেলার মুরাদনগর উপজেলার কড়িবাড়ি গ্রামে। তার বাবার নাম মো. ইছহাক এবং মায়ের নাম রহিমা খাতুন। তার স্ত্রীর নাম আছিয়া খাতুন। তাদের তিন মেয়ে, তিন ছেলে।
কর্মজীবন
মো. আবদুল মালেক চাকরি করতেন ইপিআরে। কর্মরত ছিলেন রাজশাহী সেক্টরের চাঁপাইনবাবগঞ্জ উইংয়ে। মুক্তিযুদ্ধ শুরু হলে ঝাঁপিয়ে পড়েন যুদ্ধে।